โอพาไลต์ (เพลง)

"โอพาไลต์" () เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สิบสอง เดอะไลฟ์ออฟอะโชว์เกิร์ล (2025) เพลงนี้เธอร่วมประพันธ์และผลิตกับนักดนตรีชาวสวีเดน ได้แก่ แมกซ์ มาร์ติน และเชลล์แบ็ก ตั้งชื่อตามหินโอปอลสังเคราะห์ "โอพาไลต์" เป็นบทเพลงรักที่สะท้อนความพึงพอใจในความสัมพันธ์ระหว่างสวิฟต์กับคู่รักภายหลังจากผ่านพ้นความทุกข์ยาก บทประพันธ์เพลงใช้ถ้อยคำเปรียบเปรยด้วยอัญมณี โดยจินตนาการถึงความเจ็บปวดในอดีตเป็นค่ำคืนสีดำดุจ "โอนิกซ์" และความสุขที่ตามมาเป็นท้องฟ้าเรืองรองดุจโอปอล เพลงมีจังหวะสนุกสนานในแนวป็อปร็อก ซอฟต์ร็อก และซินท์ป็อป ผสมผสานเสียงกีตาร์แบบแจงเกิล จังหวะดิสโก และการเรียบเรียงจังหวะสวิงที่ขับเคลื่อนด้วยไลน์เบสและเสียงประสาน

"โอพาไลต์" วางจำหน่ายเป็นซิงเกิลลำดับที่สองจากอัลบั้ม เดอะไลฟ์ออฟอะโชว์เกิร์ล เมื่อวันที่ 12 มกราคม ค.ศ. 2026 นักวิจารณ์ดนตรีโดยทั่วไปชื่นชมบรรยากาศเสียงเพลงที่ผ่อนคลายและสารอันเปี่ยมพลังบวก หลายฝ่ายยกย่องให้เป็นหนึ่งในเพลงเด่นของอัลบั้ม เพลงขึ้นสู่อันดับหนึ่งในสหราชอาณาจักรและประเทศฟิลิปปินส์ และขึ้นถึงอันดับสองบนชาร์ตบิลบอร์ดโกลบอล 200 รวมทั้งชาร์ตของประเทศออสเตรเลีย ออสเตรีย แคนาดา ไอร์แลนด์ นิวซีแลนด์ โปรตุเกส สวิตเซอร์แลนด์ และสหรัฐ นอกจากนี้ยังได้รับการรับรองระดับมัลติแพลทินัมในแคนาดา และระดับแพลทินัมในออสเตรเลียและนิวซีแลนด์

สวิฟต์เป็นผู้ประพันธ์บทและกำกับมิวสิกวิดีโอ "โอพาไลต์" ซึ่งเผยแพร่ทางแพลตฟอร์มสปอติฟายและแอปเปิลมิวสิกเมื่อวันที่ 6 กุมภาพันธ์ ค.ศ. 2026 วิดีโอดังกล่าวถ่ายทำด้วยฟิล์มและถ่ายทอดสุนทรียภาพแบบภาพยนตร์รักตลกในคริสต์ทศวรรษ 1990 โดยมีโรดริโก ปรีเอโต รับหน้าที่กำกับภาพ ทั้งยังปรากฏนักแสดงรับเชิญจากตอนหนึ่งของรายการเดอะเกรแฮมนอร์ตันโชว์ ซึ่งออกอากาศในเดือนตุลาคม ค.ศ. 2025 ระหว่างช่วงประชาสัมพันธ์อัลบั้ม เดอะไลฟ์ออฟอะโชว์เกิร์ล โดยสวิฟต์แสดงร่วมกับดอมนอลล์ กลีสัน พร้อมด้วยเกรตา ลี, โจดี เทอร์เนอร์-สมิท, ลูอิส คาพัลดี และเกรแฮม นอร์ตัน ในบทสมทบ อีกทั้งยังมีการปรากฏตัวพิเศษและการพากย์เสียงโดยคิลเลียน เมอร์ฟี ภายในเรื่องสวิฟต์และกลีสันรับบทเป็นบุคคลผู้โดดเดี่ยวสองคนที่ตกหลุมรักกันภายหลังใช้ยาอายุวัฒนะชื่อ "โอพาไลต์"

 องค์ประกอบ 

"โอพาไลต์" เป็นเพลงแนวป็อปร็อก ซอฟต์ร็อก และซินท์ป็อป โดยได้รับอิทธิพลจากยูโรป็อป ยูโรแดนซ์ ดูวอป และดิสโก ประพันธ์และผลิตโดยเทย์เลอร์ สวิฟต์, แมกซ์ มาร์ติน และ เชลล์แบ็ก เพลงเปิดด้วยท่อนริฟฟ์กีตาร์อะคูสติกแบบวนซ้ำในลักษณะเสียงแจงเกิล ก่อนจะพัฒนาเข้าสู่ท่อนฮุกสไตล์ดิสโกที่ตัดกันอย่างชัดเจน เสริมด้วยไลน์เบสที่มีจังหวะหนักแน่น เสียงประสานซ้อนชั้น และจังหวะสวิงแบบวินเทจ นักวิจารณ์บางส่วนเปรียบเทียบเพลงนี้กับผลงานของวงแอ็บบา, กลุ่มนักร้องหญิงเดอะโรเน็ตส์ และวงฟลีตวูดแม็ก ขณะที่แอนนา กาคา จากพิตช์ฟอร์ก อธิบายว่าเพลงดังกล่าวเสมือน "ฉบับดัดแปลงขึ้นเวที" ของเพลง "ไซเคิลส์" (2019) ของโพสต์ มาโลน และเพลง "ชูการ์" (2015) ของมารูนไฟฟ์ นิโคล เฟลล์ จากเดอะฮอลลีวูดรีพอร์เตอร์ เห็นว่าอารมณ์ "ละมุนฝัน" ของเพลงชวนให้นึกถึงสตูดิโออัลบั้มชุดที่สิบ มิดไนส์ (2022) ส่วนเทสส์ แพตตัน จากเดอะแรป มองว่าเพลงนี้ชวนให้นึกถึงความเป็น "ป็อปสดใส" ในสตูดิโออัลบั้มชุดที่ห้า 1989 (2014) อีกทั้งยังมีผู้เปรียบเทียบกับเพลง "เปเปอร์ริงส์" (2019) และ "เมสเซจอินอะบอตเติล" (2021) ของสวิฟต์ด้วย

ในด้านเนื้อหา "โอพาไลต์" เป็นเพลงรักที่กล่าวถึงความสัมพันธ์ระหว่างสวิฟต์กับเคลซี เนื้อเพลงมุ่งเน้นไปที่ความรักของทั้งคู่ พร้อมทั้งพาดพิงถึงความสัมพันธ์ในอดีตของทั้งสวิฟต์และเคลซี ในบทแรกเธอเล่าถึงชีวิตรักที่ผ่านมา นิสัยการหวนรำลึกถึงคนรักเก่า และคำแนะนำจากพี่ชายของเธอ ต่อด้วยท่อนฮุกที่ถ่ายทอดถ้อยคำปลอบโยนจากมารดาของเธอคือแอนเดรีย ในบทที่สองสวิฟต์สะท้อนถึงประสบการณ์ความรักในอดีตของเคลซี และในท่อนฮุกเธอสืบสานลักษณะการใช้สีแทนอารมณ์ตามแบบแผนการประพันธ์ของตัวเอง โดยพรรณนาความเศร้าโศกเป็น "ค่ำคืนโอนิกซ์" ซึ่งโอนิกซ์เป็นอัญมณีที่มักมีสีดำและขาว และเปรียบความสุขกับท้องฟ้า "โอปอไลต์" อันมีเฉดสีฟ้าพาสเทลเหลือบรุ้ง ความแตกต่างดังกล่าวสื่อถึงการเปลี่ยนผ่านเชิงสัญลักษณ์แห่งการเยียวยา เปรียบประดุจเมฆหมอกมืดครึ้มที่เปิดทางให้ท้องฟ้าแจ่มใส ในท่อนบริดจ์เพลงมอบถ้อยคำให้กำลังใจ โดยมองว่าการสูญเสียและความล้มเหลวคือก้าวย่างสู่เสรีภาพ ซาแมนธา สตุตส์แมน จากนิตยสารพีเพิล อธิบายว่าเพลงนี้คือ "การเฉลิมฉลองการเติบโต การให้อภัยตนเอง และการเดินทางแห่งความรักอันงดงามแม้จะวุ่นวาย" ขณะที่อิซาเบลลา โซอาเรส จากคอลไลเดอร์ เห็นว่าเพลงนี้ "เป็นบทเพลงรักว่าด้วยการก้าวข้ามความยากลำบากทางความสัมพันธ์ไปพร้อมกับบุคคลผู้มอบความสุขและความมั่นคงให้แก่ชีวิต" ส่วนเดโบราห์ ครูซ จากพาเหรด พิจารณาว่าเพลงดังกล่าวอาจอ้างอิงถึงภาพยนตร์เรื่อง จากผู้ร้ายเป็นชายในฝัน (2004)

 ชาร์ต 

 ชาร์ตรายสัปดาห์ 
+  ชาร์ต (2025–2026) ตำแหน่งสูงสุด Canada AC (Billboard) 13 Canada CHR/Top 40 (Billboard) 5 Canada Hot AC (Billboard) 6 Costa Rica Airplay (FONOTICA) 16 Croatia (Billboard) 9 France (SNEP) 20 Greece International (IFPI) 3 Hong Kong (Billboard) 8 Iceland (Tónlistinn) 6 India International (IMI) 2 Israel (Mako Hit List) 43 Italy Airplay (EarOne) 19 Japan Hot Overseas (Billboard Japan) 19 Latin America Anglo Airplay (Monitor Latino) 4 Latvia Airplay (LaIPA) 4 Latvia Streaming (LaIPA) 3 Lebanon (Lebanese Top 20) 6 Lithuania (AGATA) 9 Lithuania Airplay (TopHit) 6 Luxembourg (Billboard) 4 Malaysia (IFPI) [Select 2025 Week 41] 7 Malaysia International (RIM) 5 Mexico (Billboard) 20 Middle East and North Africa (IFPI) 10 Nigeria (TurnTable Top 100) 93 North Macedonia Airplay (Radiomonitor) 10 Norway (IFPI Norge) 3 Peru (Billboard) 24 Philippines (Philippines Hot 100) 1 Poland (Polish Airplay Top 100) 9 Poland (Polish Streaming Top 100) 15 Portugal (AFP) 2 Romania Airplay (TopHit) 102 Saudi Arabia (IFPI) 14 Singapore (RIAS) 3 South Africa Airplay (TOSAC) 12 Suriname (Nationale Top 40) 3 Taiwan (Billboard) 12 UAE (IFPI) 3 Vietnam (IFPI) [Select 2025 Week 41] 9 Vietnam Hot 100 (Billboard) 51

 ชาร์ตรายเดือน 
+  ชาร์ต (20252026) ตำแหน่งสูงสุด CIS Airplay (TopHit) 51 Estonia Airplay (TopHit) 9 Lithuania Airplay (TopHit) 3

 ชาร์ตสิ้นปี 
 ชาร์ต (2025) ตำแหน่ง Australia (ARIA) 78 Estonia Airplay (TopHit) 121 Lithuania Airplay (TopHit) 172 Philippines (Philippines Hot 100) 69

 การรับรอง 

 ประวัติการจำหน่าย 
+  ภูมิภาค วันที่ รูปแบบ เวอร์ชัน ค่าย อ้างอิง ฝรั่งเศส 12 มกราคม 2026 การออกอากาศทางวิทยุ ต้นฉบับ ยูนิเวอร์แซล  อิตาลี 23 มกราคม 2026  ทั่วโลก 6 กุมภาพันธ์ 2026 ดิจิทัลดาวน์โหลด รีพับลิก สตรีมมิง   9 กุมภาพันธ์ 2026 แผ่นเสียงซิงเกิลขนาด 7 นิ้วSources:

  13 กุมภาพันธ์ 2026 สตรีมมิง    สหรัฐ 16 กุมภาพันธ์ 2026 ซีดีซิงเกิล    23 กุมภาพันธ์ 2026    

 หมายเหตุ 

 อ้างอิง 

หมวดหมู่:เพลงในปี พ.ศ. 2568
หมวดหมู่:เพลงบันทึกเสียงที่ผลิตโดยแมกซ์ มาร์ติน
หมวดหมู่:เพลงบันทึกเสียงที่ผลิตโดยเชลล์แบ็ก (โปรดิวเซอร์เพลง)
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยแมกซ์ มาร์ติน
หมวดหมู่:เพลงที่ประพันธ์คำร้องโดยเชลล์แบ็ก (โปรดิวเซอร์เพลง)
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงของเทย์เลอร์ สวิฟต์
หมวดหมู่:เพลงป็อปร็อกอเมริกัน
หมวดหมู่:เพลงซินท์ป็อปอเมริกัน
หมวดหมู่:ซิงเกิลในปี พ.ศ. 2569
หมวดหมู่:ซิงเกิลในสังกัดรีพับลิกเรเคิดส์
หมวดหมู่:มิวสิกวิดีโอที่กำกับโดยเทย์เลอร์ สวิฟต์
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร